Diari Oficial de la Generalitat Valenciana


Sumari del DOGV 3934, del 07-02-2001 (2001/1108)

RESOLUCIÓ de 5 de febrer de 2001, del rector de la Universitat d'Alacant, per la qual se cita els interessats en el procediment administratiu de referència a comparèixer a la via jurisdiccional.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3934

Data del DOGV
:   07-02-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/1108


Organisme emissor
:   Universitat d'Alacant

Tipus de document
:   Resolució

RESOLUCIÓ de 5 de febrer de 2001, del rector de la Universitat d'Alacant, per la qual se cita els interessats en el procediment administratiu de referència a comparèixer a la via jurisdiccional. [2001/X1108]
  
El Jutjat Contenciós Administratiu núm. 3 d'Alacant ha reclamat a aquesta Universitat l'expedient referit al procediment que es descriu:
  
Recurrent: senyora Cristina Mansilla Martínez i altres.
  
Interessats: els que hagen participat en el tercer exercici (aplicacions Office 2000: Word, Excel i Access) de les proves selectives convocades per a l'ingrés en l'escala auxiliar d'aquesta Universitat, mitjançant el procediment de concurs-oposició, per Resolució del rector d'aquesta Universitat de 4 d'abril de 2000 (DOGV de 7 d'abril), així com els qui hagen superat el referit procés selectiu i que figuren en la relació definitiva d'aspirants aprovats publicada mitjançant Resolució de 7 de setembre de 2000 (DOGV de 23 d'octubre).
  
Descripció: recurs contenciós administratiu interposat contra les resolucions del rector de la Universitat d'Alacant que a continuació s'indiquen:
  
1è) Resolució de data 2 d'octubre de 2000 (notificada a la part recurrent el 18 d'octubre de 2000) que desestima el recurs d'alçada interposat contra la resolucions d'11 de juliol de 2000 i 13 de juliol de 2000, que van publicar les resolucions del Tribunal Qualificador de les proves selectives convocades per a cobrir places de l'escala auxiliar de la Universitat d'Alacant (segons Resolució de 4 d'abril de 2000), per la qual es publiquen les qualificacions obtingudes pels opositors en el tercer exercici i els seus criteris de correcció i es convoca a la realització de les dues fases del quart exercici, així com contra les resolucions del secretari del Tribunal, senyor Rafael Pla Penalva, de data 11 de juliol de 2000 i dues resolucions de 28 de juliol de 2000, per les quals es resolen les reclamacions presentades pels actors contra el desenvolupament del tercer dels exercicis de dites proves per a cobrir places de l'escala auxiliar de la Universitat d'Alacant, i igualment contra la Resolució de 17 de juliol de 2000, que publicava la llista d'aprovats del quart exercici, així com contra quantes resolucions i actes posteriors derivats d'elles es dictaren.
  
2è) Resolució de data 27 de novembre de 2000 (notificada a la part recurrent l'1 de desembre de 2000), que desestima el recurs d'alçada interposat per aqueixa part contra la Resolució de 7 de setembre de 2000, de la Universitat d'Alacant (publicada en data 23 d'octubre de 2000), per la que es publicava la relació definitiva d'aspirants aprovats en les proves selectives per a l'ingrés en l'escala auxiliar, sector Administració General, pel sistema general d'accés lliure (Resolució de 4 d'abril de 2000), així com contra quantes resolucions i actes posteriors derivats de les mencionades proves es dictaren.
  
Referència del Tribunal: recurs ordinari contenciós administratiu 223/2000.
  
D'acord amb allò que s'ha previst en l'article 49 de la Llei Reguladora de la Jurisdicció Contenciosa Administrativa, s'acorda remetre al Jutjat Contenciós Administratiu núm. 3 d'Alacant, l'expedient administratiu de referència i citar els interessats en el procediment descrit, a fi que puguen comparèixer a la via jurisdiccional en el termini de nou dies a comptar des de la publicació de la present resolució, si ho estimen convenient, per mitjà d'un escrit en la forma deguda, dirigit al Jutjat Contenciós Administratiu núm. 3 d'Alacant. Es fa constar, no obstant això, que la Universitat d'Alacant, representada pel lletrat nomenat a l'efecte, compareix en aquest recurs en defensa del manteniment de l'acte recorregut.